Narodna skupština
20150619

To je ta perfektna, divna, neverovatna briga za građane, poljoprivredu i sve ovo. Znate, nema moralnog osnova kada godinama sedite u jednoj Vladi i kada godinama se to tako sprovodi i godinama vam nigde u javnosti to niko ne kaže, da ti ljudi nakon toga sada izlaze sa naknadnom pameću. To prosto nema, ova Vlada u takve reči ne veruje. Prosto, kada ste imali priliku niste se borili, ja sam svestan da će SNS jednog dana morati da ode u opoziciju, možda ja to ne dočekam, ali dočekaće neke generacije. U svakom slučaju tada ćemo se setiti svih dobrih i loših stvari, mi nećemo govoriti ono što nismo uspeli da uradimo u svom mandatu, a radili smo drugačije, e sad vi treba da uradite tako, ne. Ko ima priliku od građana da se bori, da pokaže šta ume, treba to da pokaže kada to ne iskoristi, kada sasvim drugačije radi i sve suprotno tome radi, onda u opoziciji ima pravo, naravno da kaže šta god hoće, ali ja nisam siguran da će građani u to ikada poverovati.